*Til medlemmerne af*

*Det Lokale Uddannelsesudvalg, Aviation*

**Referat af møde i det lokale uddannelsesudvalg den 11. december 2024.**

Til stede:

* Frederik Henriksen, (elevrepræsentant)
* Jens Sandahl
* Rasmus L. Christensen
* Jan Leth
* Vagn Larsen Boeskov
* Peter Hassing
* Henrik Nipper
* Per Nørregaard
* Kenneth Arly Larsen
* Martin B. Karlsen
* Jannik H. Rasmussen (referent)

Afbud fra:

* Carsten Nielsen
* Dan Køncke Petersen
* Troels Lund
* Jacob Høgh
* Morten Møldrup

Dagsorden:

1. Godkendelse af referat fra forrige møde
2. Åbentstående emner
3. Info fra formanden
4. Info fra skolen
5. Kvalitetsopfølgning
6. Behov for udvikling og revision af uddannelserne inden for udvalgets ansvarsområde
7. Gennemgang af flyteknisk AMU-analyse – 1 time
8. Eventuelle meddelelser
9. Tid og sted for næste møde
10. Befordringsskema udfyldes af repræsentanter udpeget af Dansk Metal

**1. Godkendelse af referat fra forrige møde.**

Referatet blev godkendt.

**2. Åbentstående emner.**

a) Troels fra udvalget efterspurgte en opdateret assementproces for B2 assessment. JHR oplyste, at denne opgave fortsat er i proces

b) JHR efterspurgte behovet for tydeligere beskrivelse af muligheder og forskelle mellem forsvarets- og den civile flyteknikeruddannelsen. Dette afstedkom en diskussion, som ikke blev afsluttet.

**3. Information fra formanden.**

* HN indledte med at byde Martin Karlsen Maintenance Manager i Jettime velkommen som nyt udvalgsmedlem, herefter præsentationsrunde.
* Norwegian: godkendt til 8 elever
* SAMCO: godkendt til 4 elever
* HN orienterede udvalget om, at IU barsler med mere AI i uddannelserne. HN refererede til at EASA har udarbejdet et roadmap på AI.
* HN orienterede udvalget om et initiativ fra Dansk Svævefly union, benævnt ”Aircadet” arbejder med og foreslog om de evt. på et kommende LUU kunne præsentere deres arbejde, samt drøfte evt samarbejdsflader. Hvilket blev vedtaget. HN sørger for invitationen.
* Forsvaret har ansøgt BUVM om at få civilt anerkendt/godkendt forsvarets flymekanikeruddannelsen. Sagen er således fortsat i proces. UG3 er som udgangspunkt positive, men har gjort opmærksom på at regelsættet i henholdsvis EUD og TS er komplekse og derfor skal afklares af myndighederne. PN orienterede udvalget om, at TEC har fremsendt en redegørelse herom til forsvarskommandoen.
* HN orienterede udvalget om, at han agter at udtræde af udvalget efter næste kommunalvalg, og at der derfor skulle findes en afløser.

**4. Info fra skolen.**

**GF2/55:**

Der er stadig 24 elever i klassen. De er meget glade og virkelig arbejdsomme. De første meldinger på det nye GF er, at det virker og de oplever at være på vej. Vores ATL har også haft meget stor effekt. Fravær er stort set væk. De ligger typisk på mellem 1-3 %, hvilket ikke er set før. Der har været forskellige udfordringer, som der er samlet op på. Jens foreslog, at TEC skulle overveje at forlægge erhvervspraktikken over 2 uger. 6 elever fik ikke praktikplads.

**GF2/56**

Det nye GF2 hold er ved at blive sat. Vi optager igen 28 elever.

**STUK sag**

Tilsynet fra STUK er afsluttet med et fint resultat. De var meget imponeret over vores løsning med grundfag. Det betyder så også at der undervises rigtig meget i fysik og matematik på GF. STUK kommer på endeligt besøg i januar.

**Tilbagemelding på praktik**

Af de praktikker der blev gennemført, har der kun været positive tilbagemeldinger. Eleverne har virkelig fået noget ud af det, og virksomhederne fået eleverne på prøve. Vi laver dog om på organiseringen, som det også fremgår af sidste referat, således virksomhederne ikke får alt for meget administration.

**Åbent værksted**

Vi må jo erkende, at de unge som søger uddannelsen, måske nok ikke har så meget skrueerfaring. For at understøtte dette, laver vi en gang om ugen åbent værksted, hvor de unge får mulighed for at servicere og motionere vores fly og stande. Det er blevet taget rigtig godt i mod hos eleverne

**Svar på bekymring**

Ved sidste LUU blev det meldt, at der var en bekymring om ældre undervisers kompetencer. Den pågældende medarbejder har efter en samtale med undertegnet meldt ud, at 2025 nok bliver hans sidste undervisnings år. Vi følger det tæt.

**Nyt midlertidigt El-LAB**

Der etableres et midlertidige el-lab, som placeres i lokalet ved siden af vores flysimulator.

**Ansættelse af ny underviser**

Det er lykkedes os at finde en ny medarbejder med særlige kompetencer som netop kan det vi mangler. Vi har ansat ham med start d. 1. marts 2025. Han er tidligere SAS-ansat. Det betyder, at vi er ved at være oppe i styrke igen.

**Klimaerhvervsskole og EPX**

PN orienterede udvalget om de opgaver og midler der følger med at TEC er blevet klimaerhvervsskole. Dette affødte en længere drøftelse i udvalget, som bl.a. førte til en dialog om hvordan flymekanikeruddannelsen i forsvaret tilrettelægges, og også hvordan flyteknikeruddannelsen gennemføres i andre lande, herunder varighed m.v.

Der var derfor en dialog om der var behov for at få udarbejdet en analyse som beskriver forskelle i tilrettelæggelsen af flyteknikeruddannelsen på tværs af lande.

Der mangler fortsat en politisk aftale om EPX, og derfor blev det aftalt at PN orienterer udvalget ved først kommende udvalgsmøde i 2025.

Udbudsrunde på AMU igangsættes i januar 2025 og TEC forventer, at genansøge amu-godkendelsen på flyteknikerområdet. PN nævnte i den forbindelse at der på flyområdet findes en særvilkårsmodel, som betyder, at alle luftfartsvirksomheder kan modtage tilskud til eks. forlagte typekurser m.v. Det blev aftalt, at PN ved førstkommende LUU-møde præsenterer udvalget for særvilkårsmodellen.

**5. Kvalitetsopfølgning.**

Punktet blev behandlet under pkt. 4.

**6. Behov for udvikling og revision af uddannelserne inden for udvalgets ansvarsområde.**

* Frederik orienterede udvalget om, at eleverne var i gang med at planlægge en elevfest, som forventes at blive afholdt til sommer. Formålet er at styrke fællesskabet blandt elever og lærlinge på uddannelsen.
* Jens bemærkede, at såfremt der var behov bør TEC tilbyde supplerende opkvalificeringsforløb for lærlinge.
* Frederik spurgte ind til muligheden for at kunne skrive en klage, mens man sidder under eksamen, da det kan være vanskeligt at huske evt. dårligt formulerede spørgsmål, hvis der er mange spørgsmål til prøven. Peter foreslog, at man kunne anvende notatpapiret og bruge den klageformular som man beder eksaminator om.

**7. Flyteknikers ”bidrag” til et fælles PMF-område.**

n/a

**8. Eventuelle meddelelser.**

* Jens delte et brev ud til udvalget, som udtrykte bekymring over de manglende praktikmuligheder, samt mangel på opdateret udstyr på skolen. Dette afstedkom en længere dialog, hvor PN udtrykte at være ærgerlig over brevet, særligt når uddannelsen netop var blevet ændret hvilket gav mulighed for at skrue op for praktikken, hvilket netop blev afspejlet i det nye GF2, som startede efter sommerferien. PN inviterede afsenderne af brevet ind på skolen til en nærmere drøftelse af ønsker, behov og muligheder.
* Jan spurgte ind til muligheden for en fælles stand på EUROskills, hvilket JHR tilkendegav at arbejde videre med.
* Rasmus nævnte, at man var i gang med at uddanne B2-teknikere indenfor enkelte moduler på en skole i Skotland. Der er behov for at TEC kunne bidrage på nogle af de tekniske moduler, hvilket JHR tilkendegav.
* Rasmus nævnte tillige at forsvaret i samarbejde med Aalborg universitet, var i gang med at udbyde en videregående uddannelse inden for luftfartsledelse.

**9. Tid og sted for næste møde.**

* Den 05.03.25 hos TEC
* Den 11.06.25 hos Forsvarets Hovedværksted
* Den 10.09.25 hos Cat Flyservice Roskilde
* Den 11.12.25 hos Dansk Metal

**10.** **Befordringsskema udfyldes af repræsentanter udpeget af Dansk Metal**

Blev ikke udfyldt.

Det Lokale Uddannelsesudvalg for flymekanikerområdet på TEC

Stamholmen 215, 2650 Hvidovre

Formand Henrik Nipper